*Amikor Jézus továbbment, meglátott egy születése óta vak embert.* (Jn 9,1)

Az előző versben azt olvastuk, hogy Jézus eltűnt a tömegből, elrejtőzött és kiment a templomból. De nem vonult vissza végleg, hanem tovább ment. Nem jött még el a visszavonulás ideje.

A következő feljegyzett törtnetünket a születése óta vak ember mozgatja. Születése óta – a legreménytelenebb helyzet. Okot keresni felesleges, a tény sokatmondó. Soha nem látott. Kisgyermekként megtanulni járni úgy, hogy nem lát, nem egyszerű eset. Ettől persze még nem lesz egyszerűbb később sem.

Jézus lát. Látja ezt a szenvedő embert, de lát Téged is! Látja mindazt, ami körülvesz, ami hatással van rád. Sőt! Látja félelmeidet, gondjaidat, dolgaidat is. Te is látod Őt? *Vadon Gyula*